|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ AK. ΕΤΩΝ 2022-2023 & 2023-2024** | | | | | |
| **ΤΜΗΜΑ ΔΙΟΙΚΗΤΙΚΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ**  **(Πρώην Τμήμα Διοίκησης Επιχειρήσεων (Μεσολόγγι) - ΤΕΙ Δυτικής Ελλάδας)** | | | | | |
| **Επιστημονικά Υπεύθυνος:** | | | *Αριστογιάννης Γαρμπής* | | |
| **Email:** | *agarbis@upatras.gr* | | | |  |
|  | |  | | | **22 Φεβρουαρίου 2024** |

**2Η ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2023-2024**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***.

Στο πλαίσιο αυτού, παρέχεται η δυνατότητα Πρακτικής Άσκησης με αμοιβή (η οποία είναι **υποχρεωτική** για την απόκτηση του τίτλου σπουδών), σε φοιτητές/φοιτήτριες που πληρούν τις απαραίτητες προϋποθέσεις σύμφωνα με Βεβαίωση της Γραμματείας του Τμήματος.

Για το ακαδημαϊκό έτος 2023-24, προβλέπεται η δυνατότητα συμμετοχής **έξι (6)** φοιτητών/τριών, οι οποίοι θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης (πλην των φορέων που εντάσσονται στο Υπουργείο Πολιτισμού), σε θέσεις σχετικές με τα αντικείμενα του Τμήματος σε πανελλήνια κλίμακα.

Στο πλαίσιο αυτού (*6*) *φοιτητές/τριες που βρίσκονται από το 8ο και μετά εξάμηνο* θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με *το αντικείμενο*  σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **έξι (6) συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01-04-2024 |
| **Ημερομηνία λήξης περιόδου Πρακτικής Άσκησης:** | 31-10-2024 |

•Σε επιχειρήσεις του ιδιωτικού τομέα, από το Πρόγραμμα Πρακτικής Άσκησης καταβάλλεται μηνιαίως το ποσόν των 280€ (συμπεριλαμβανομένων των νόμιμων κρατήσεων και ασφαλιστικών εισφορών)και η Επιχείρηση αναλαμβάνει να καταβάλει το υπόλοιπο ποσό έως και τον εκάστοτε ισχύοντα βασικό μισθό μηνιαίως.

•Σε φορείς του Δημόσιου και του ευρύτερου Δημόσιου Τομέα, από το Πρόγραμμα Πρακτικής Άσκησης καταβάλλεται μηνιαίως το ποσόν των 280€ (συμπεριλαμβανομένων των νόμιμων κρατήσεων και ασφαλιστικών εισφορών) και από τον Φορέα Υποδοχής καταβάλλεται το ποσό των 176,08€ μηνιαίως.

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **22/02/2024 έως 04/03/2024 και ώρα 12:00 το μεσημέρι (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Διοικητικής Επιστήμης και Τεχνολογίας αποτελείται από τους κάτωθι:

1. Αριστογιάννης Γαρμπής, Καθηγητής (Επιστημονικά Υπεύθυνος) (Πρόεδρος)
2. Μαρία Ρήγκου, Επίκ. Καθηγήτρια (Γραμματέας)
3. Κωνσταντίνος Γιωτόπουλος, Επίκ. Καθηγητής (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **22-02-2024** | Δημοσιοποίηση ανακοίνωσης |
| **04-03-2024, ώρα 12:00 το μεσημέρι** | Λήξη προθεσμίας υποβολής αίτησης συμμετοχής |
| **07-03-2024** | Δημοσιοποίηση των επιλεχθέντων υποψηφίων φοιτητριών/ών |
| **1-4-2024** | Έναρξη Περιόδου Προγράμματος Πρακτικής Άσκησης |
| **31-10-2024** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

* Καλούνται οι φοιτητές που **πληρούν τις προϋποθέσεις έναρξης ΠΑ κατά την περίοδο των αιτήσεων** και ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (deptsecr@upatras.gr) και θέμα «Αίτηση για την Πρακτική Άσκηση»:

1. **Αίτηση Συμμετοχής Φοιτητή** στην Πρακτική Άσκηση (επισυνάπτεται)
2. Η αίτηση θα υποβάλλεται χρησιμοποιώντας το **έ*ντυπο* ΑΙΤΗΣΗ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ *και μαζί συνυποβάλλονται τα εξής:***
   1. Βεβαίωση Φορέα Απασχόλησης Αποδοχής πραγματοποίησης πρακτικής άσκησης (επισυνάπτεται)
   2. Αίτηση Χρηματοδότησης από την Πράξη ΠΑ (επισυνάπτεται)
   3. Βεβαίωση πληρότητας προϋποθέσεων ΠΑ από τη Γραμματεία (εκδίδεται από τη Γραμματεία)
3. Η παραπάνω αίτηση με τα συνοδευτικά της κατατίθεται στη Γραμματεία του Τμήματος, όπου θα λαμβάνει αριθμό πρωτοκόλλου. Εκπρόθεσμες αιτήσεις δε θα γίνουν δεκτές.

**ΠΡΟΫΠΟΘΕΣΕΙΣ ΣΥΜΜΕΤΟΧΗΣ - ΚΡΙΤΗΡΙΑ ΕΠΙΛΟΓΗΣ**

Oι αιτούντες φοιτητές που έχουν δικαίωμα συμμετοχής με βάση τις προϋποθέσεις που τίθενται στην αριθμ. Ε5/4942/12-9-1989 Υπουργική Απόφαση και στον αριθμ. 32598/9-10-2018 Κανονισμό πρακτικής άσκησης ΤΕΙ κατατάσσονται σύμφωνα με τον ακόλουθο αλγόριθμο:

* 10 - [ 0.3 x Εξάμηνο Φοίτησης ] - [ 0.2 x Αριθμός οφειλόμενων μαθημάτων μέχρι απονομή διπλώματος] + [ 0.50 x ΜΟ Βαθμολογίας] = ?

Παράδειγμα για 8ο εξάμηνο φοίτησης, 4 οφειλόμενα μαθήματα και 6,8 ΜΟ βαθμολογίας:

10 - [ 0,3 x 8 ] - [ 0,2 x 4 ] + [ 0,5 x 6,8 ] = 10 - 2,4 - 0,8 + 3,4 = 10,2

*Σε περίπτωση ισοβαθμίας επιλέγεται ο φοιτητής με τον μεγαλύτερο ΜΟ βαθμολογίας.*

*Οι φοιτητές του τμήματος που αποδεδειγμένα ανήκουν στην κατηγορία ΑΜΕΑ θα προηγούνται στην αξιολόγησή τους για την εκπόνηση Πρακτικής Άσκησης από όλους τους άλλους φοιτητές. Επιπλέον, για την αξιολόγηση όλων των φοιτητών ΑΜΕΑ θα εφαρμόζεται ο τύπος υπολογισμού των μορίων, όπως ισχύει για τους υπόλοιπους φοιτητές.*

**Υποβολή Ενστάσεων:**

Οι ενστάσεις υποβάλλονται μέσα σε διάστημα 5 ημερών από την επομένη της ανάρτησης των προσωρινών αποτελεσμάτων στην ιστοσελίδα του Γραφείου Πρακτικής Άσκησης και στην ιστοσελίδα του Τμήματος, ηλεκτρονικά στη Γραμματεία του Τμήματος (deptsecr@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος
* και θα τοιχοκολληθεί στη Γραμματεία του Τμήματος

**O Επιστημονικά Υπεύθυνoς της Πρακτικής Άσκησης**του Τμήματος Διοικητικής Επιστήμης και Τεχνολογίας

Αριστογιάννης Γαρμπής

Καθηγητής